கேள்வி: கடுந்தொடைக் காவினார் என்பது என்ன?
பதில்: கடுந்தொடைப் காவினார் சங்ககாலப் புலவர்களில் ஒருவர். இவரது பாடலாக ஒன்றே ஒன்று உள்ளது. அது அகநானூறு 109. பாலைத் திணை. இவர் தன் பாடலால் பெயர் பெற்ற புலவர். காட்டில் கடுந்தொடையால் அம்பு எய்பவரை இவர் தம் பாடலில் குறிப்பிட்டுள்ளார்.
கேள்வி: கடுந்தொடைக் காவினார் - பாடல் தரும் செய்தி குறித்து விரிவாக சொல்லுங்கள்.
பதில்: பாலைத் திணைப் பாடலாகிய இதில் பொருள் தேடத் தலைவன் சென்ற நாட்டில் இருக்கும் கொடுமைகள் அடுக்கிக் காட்டப்படுகின்றன. * தன் 'நலம் நல்கு ஒருத்தி' தன் மலர்க் கண்களைக் காட்டுவாளாம். இவள் யாழ் போல இனிக்க இனிக்கப் பேசுவாளாம். * கொம்பால் உழும் களிறுகள் அங்கு இருக்குமாம். * மூங்கில் சோலை வெளிகளில் வெளில்(அணில்) விளையாடுமாம். அணிலை எய்ய விடும் அம்பு ஆள் மேல் பாயுமாம். * இப்படிப் பாய்ந்த அம்பால் வீழ்ந்தவர்களை இவர்கள் மேட்டுப் பதுக்கையில் போட்டுவிடுவார்களாம். இப்படிப் போட்ட பதுக்கைகள் எண்ணிலாதவை அங்கு இருக்குமாம். * வழி பிரியும் சந்திப்புக் கவலைகளில் இச் செய்தி அறிந்தோர் சொல்லக் கேட்டு யாரும் அந்த வழியில் செல்லமாட்டார்களாம். * கையில் பொருள் இல்லையாயினும் அவ் வழியில் செல்வோரைக் கொல்லவேண்டும் என்பது அந் நாட்டு அறன் இல்லா வேந்தன் ஆணையாம். இப்படிப்பட்ட வழியில் இவர் பொருள் தேடச் சென்றிருக்கிறாரே! பகுப்பு:சங்கப் புலவர்கள்